Diari Oficial de la Generalitat Valenciana


Sumari del DOGV 8476, del 31-01-2019 (2019/876)

RESOLUCIÓ de 18 de gener de 2019, del president de l'Institut Valencià de Competitivitat Empresarial (IVACE), per la qual es dona publicitat als crèdits que han de finançar les ajudes convocades per la Resolució de 13 de desembre de 2018, del president de l'Institut Valencià de Competitivitat Empresarial (IVACE), per la qual es convoca la concessió de subvencions a empreses per a projectes d'R+D i d'innovació per a l'exercici 2019, i es modifica parcialment aquesta.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8476

Data del DOGV
:   31-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/876


Data del document
:   18-01-2019

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de gener de 2019, del president de l'Institut Valencià de Competitivitat Empresarial (IVACE), per la qual es dona publicitat als crèdits que han de finançar les ajudes convocades per la Resolució de 13 de desembre de 2018, del president de l'Institut Valencià de Competitivitat Empresarial (IVACE), per la qual es convoca la concessió de subvencions a empreses per a projectes d'R+D i d'innovació per a l'exercici 2019, i es modifica parcialment aquesta. [2019/876]  
  
  
Per Resolució de 13 de desembre de 2018, del president de l'IVACE es va convocar la concessió d'ajudes a empreses per a projectes d'R+D i d'innovació per a l'exercici 2019 (DOGV 8451, 26.12.2018). L'article 7 de l'esmentada disposició establia que la dotació del pressupost per a l'exercici 2019 dels distints programes d'ajudes que empara la convocatòria quedada condicionat a l'existència del mateix en la Llei de pressupostos de la Generalitat 2019 i a la seua publicació en el DOGV.  
Així mateix, des de la publicació de la convocatòria s'ha observat la necessitat de concretar els requisits exigits a les empreses integrants de les agrupacions que poden ser beneficiàries de les ajudes del programa d'R+D en Cooperació (PIDCOP-CV).  
  
Per això i en virtut del que disposa l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i l'article 3 de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), en matèria d'R+D i innovació empresarial, resolc:  
  
  
Article u. Publicació del pressupost  
1. Donar publicitat de l'import de 4.057.000 euros destinat a finançar les ajudes del programa PIDI-CV convocades per Resolució de 13 de desembre de 2018, del president de l'IVACE, per a l'exercici 2019, amb càrrec a la línia S6722000, «Investigació, desenvolupament i innovació empresarial», del pressupost de la Generalitat per a l'exercici 2019.  
2. Donar publicitat de l'import de 1.912.500 euros destinat a finançar les ajudes del programa PIDCOP-CV convocades per Resolució de 13 de desembre de 2018, del president de l'IVACE, per a l'exercici 2019, amb càrrec a la línia S6722000, «Investigació, desenvolupament i innovació empresarial», del pressupost de la Generalitat per a l'exercici 2019.  
3. Donar publicitat de l'import de 6.000.000 euros destinat a finançar les ajudes del programa INNOVA-CV convocades per Resolució de 13 de desembre de 2018, del president de l'IVACE, per a l'exercici 2019, amb càrrec a la línia S6722000, «Investigació, desenvolupament i innovació empresarial», del pressupost de la Generalitat per a l'exercici 2019.  
  
Article dos. Modificació de la convocatòria  
Afegir a l'apartat 1 de la lletra D, Empreses beneficiàries, del annex II, Ajudes per a projectes d'R+D en Cooperació (PIDCOP-CV), un segon paràgraf amb la redacció següent:  
«Les agrupacions hauran d'estar constituïdes per un mínim de dos empreses, havent de ser almenys una d'elles pime. Totes les empreses integrants de l'agrupació hauran de ser independents entre sí. Cap de les empreses podrà córrer per si sola amb més del 70 % dels costos subvencionables del projecte, ni amb menys del 15 % d'aquests.»  
  
DISPOSICIÓ FINAL  
  
Única  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
València, 18 de gener de 2019.- El president de l'IVACE: Rafael Climent González.